Az EGT-Vegyesbizottság 138/2001 határozata

(2001. november 9.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás XX. mellékletét a 2001. szeptember 28-i 122/2001 EGT-vegyesbizottsági határozat [1] módosította.

(2) A környezeti levegőben lévő kén-dioxidra, nitrogén-dioxidra és nitrogén-oxidokra, porra és ólomra vonatkozó határértékekről szóló, 1999. április 22-i 1999/30/EK bizottsági határozatot [2], amely hatályon kívül helyezi a 80/779/EGK [3], a 82/884/EGK [4], és a 85/203/EGK tanácsi irányelvet [5], be kell építeni a megállapodásba,

A KÖVETKEZŐKÉPPEN HATÁROZOTT:

1. cikk

A megállapodás XX. mellékletének III. fejezete (Levegő) a következőképpen módosul:

1. A 13d. pontot (2000/69/EK európai parlamenti és tanácsi irányelv) követően a következő ponttal egészül ki:

"13e. 399 L 0030: A Tanács 1999. április 22-i 1999/30/EK irányelve a környezeti levegőben lévő kén-dioxidra, nitrogén-dioxidra és nitrogén-oxidokra, porra és ólomra vonatkozó határértékekről (HL L 163., 1999.6.29., 41. o.)."

2. A 14. pont (80/779/EGK tanácsi irányelv) a kiigazítások előtt a következő szöveggel egészül ki:

"Ezt az irányelvet 2001. július 19-i időponttal hatályon kívül kell helyezni, az 1. cikkének, a 2. cikke (1) bekezdésének, a 3. cikke (1) bekezdésének, a 9., 15. és 16. cikkének, valamint az I., a IIIb. és a IV: mellékletének kivételével, amelyeket 2005. január 1-jei időponttal kell hatályon kívül helyezni."

3. A 15. pont (82/884/EGK tanácsi irányelv) a kiigazítások előtt a következő szöveggel egészül ki:

"Ezt az irányelvet 2001. július 19-i időponttal hatályon kívül kell helyezni, az 1. cikkének, a 2. cikkének, a 3. cikke (1) bekezdésének, a 7., 12. és 13. cikkének kivételével, amelyeket 2005. január 1-jei időponttal kell hatályon kívül helyezni."

4. A 17. pont (85/203/EGK tanácsi irányelv) a kiigazítások előtt a következő szöveggel egészül ki:

"Ezt az irányelvet 2001. július 19-i időponttal hatályon kívül kell helyezni, az 1. cikke (1) bekezdése első francia bekezdésének, 1. cikke (2) bekezdésének, a 2. cikke második francia bekezdésének, a 3. cikke (1) bekezdésének, az 5., 9., 15. és 16. cikkének kivételével, amelyeket 2010. január 1-jei időponttal kell hatályon kívül helyezni."

2. cikk

A megállapodás XX. melléklete III. fejezetének 14. pontját (80/779/EGK tanácsi irányelv), és 15. pontját (82/884/EGK tanácsi irányelv) 2005. január 1-jei hatállyal, és 17. pontját (85/203/EGK tanácsi irányelv) 2010. január 1-jei hatállyal el kell hagyni.

3. cikk

A 1999/30/EK tanácsi irányelv izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

4. cikk

Ez a határozat 2001. november 10-én lép hatályba, amennyiben a Megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [6].

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2001. november 9-én.

az EGT-Vegyesbizottság részéről

az elnök

E. Bull

[1] HL L 322., 2001.12.6., 38. o.

[2] HL L 163., 1999.6.29., 41. o.

[3] HL L 229., 1980.8.30., 30. o.

[4] HL L 378., 1982.12.31., 15. o.

[5] HL L 87., 1985.3.27., 1. o.

[6] Alkotmányos követelmények nem merültek fel.

--------------------------------------------------